
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady, ktorým sa stanovuje podpora Únie pre schengenský priestor, európske integrované riadenie hraníc a spoločnú vízovú politiku na roky 2028 až 2034
(COM(2025)0541 – C10‑0176/2025 – 2025/0541(COD))
(Riadny legislatívny postup: prvé čítanie)
Európsky parlament,
–	so zreteľom na návrh Komisie pre Európsky parlament a Radu (COM(2025)0541),
–	so zreteľom na článok 294 ods. 2, článok 77 ods. 2 a článok 79 ods. 2 písmená c) a d) Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10‑0176/2025),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na rozpočtové posúdenie Výborom pre rozpočet,
–	so zreteľom na stanovisko Európskeho hospodárskeho a sociálneho výboru z 19. februára 2026[footnoteRef:1], [1:  Zatiaľ neuverejnené v úradnom vestníku.] 

–	so zreteľom na články 60 a 58 rokovacieho poriadku,
–	so zreteľom na správu Výboru pre občianske slobody, spravodlivosť a vnútorné veci (A10‑0000/2026),
1.	prijíma nasledujúcu pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom.

<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh nariadenia</DocAmend>
<Article>Odôvodnenie 9</Article>
	

	Text predložený Komisiou
	Pozmeňujúci návrh

	(9)	Vzhľadom na meniace sa globálne prostredie a narastajúcu nestabilitu musí Únia a jej členské štáty spojiť svoje zdroje na účinnú ochranu vonkajších hraníc Únie vrátane riešenia neoprávnenej migrácie, prevádzačstva migrantov a obchodovania s ľuďmi a na najvyššej úrovni reagovať na štátnych aktérov, ktorí umelo vytvárajú a uľahčujú neoprávnenú migráciu, inštrumentalizujú migračné toky ako nástroj na politické účely a používajú taktiky hybridnej vojny, ako je napríklad účelové zneužívanie migrácie7, a to s cieľom destabilizovať Európsku úniu a jej členské štáty. V záujme solidarity v schengenskom priestore ako celku a v duchu spoločnej zodpovednosti za ochranu vonkajších hraníc Únie by sa mali členské štáty vo svojich plánoch národného a regionálneho partnerstva primerane zaoberať identifikovanými výzvami, najmä v kontexte stratégie európskeho integrovaného riadenia hraníc, stratégie európskej vízovej politiky a novej schengenskej informačnej architektúry, ktorá sa opiera o rozsiahle systémy informačných technológií (IT) zavedené na riadenie vonkajších hraníc a bezpečnosti, ako aj o interoperabilitu uvedených systémov. Okrem toho by sa na podporu úloh pri kontrole hraníc malo zvážiť nasadenie technológií a digitálnych riešení.
	(9)	Vzhľadom na meniace sa globálne prostredie a narastajúcu nestabilitu musí Únia a jej členské štáty spojiť svoje zdroje a zabezpečiť, aby mali k dispozícii primerané fyzické, technické ľudské, finančné a technické zdroje na účinnú ochranu vonkajších hraníc Únie vrátane riešenia neoprávnenej migrácie, prevádzačstva migrantov a obchodovania s ľuďmi a na najvyššej úrovni reagovať na štátnych aktérov, ktorí umelo vytvárajú a uľahčujú neoprávnenú migráciu, inštrumentalizujú migračné toky ako nástroj na politické účely a používajú taktiky hybridnej vojny, ako je napríklad účelové zneužívanie migrácie7, a to s cieľom destabilizovať Európsku úniu a jej členské štáty. V záujme solidarity v schengenskom priestore ako celku a v duchu spoločnej zodpovednosti za ochranu vonkajších hraníc Únie by sa mali členské štáty vo svojich plánoch národného a regionálneho partnerstva primerane zaoberať identifikovanými výzvami, najmä v kontexte stratégie európskeho integrovaného riadenia hraníc, stratégie európskej vízovej politiky a novej schengenskej informačnej architektúry, ktorá sa opiera o rozsiahle systémy informačných technológií (IT) zavedené na riadenie vonkajších hraníc a bezpečnosti, ako aj o interoperabilitu uvedených systémov. Okrem toho by sa na podporu úloh pri kontrole hraníc malo zvážiť nasadenie technológií a digitálnych riešení.

	__________________
	__________________

	7 Oznámenie Komisie Európskemu parlamentu a Rade o boji proti hybridným hrozbám vyplývajúcim zo zneužívania migrácie ako zbrane a o posilnení bezpečnosti na vonkajších hraniciach EÚ [COM(2024) 570 final z 11.12.2024].
	7 Oznámenie Komisie Európskemu parlamentu a Rade o boji proti hybridným hrozbám vyplývajúcim zo zneužívania migrácie ako zbrane a o posilnení bezpečnosti na vonkajších hraniciach EÚ [COM(2024) 570 final z 11.12.2024].


Or. <Original>{EN}en</Original>
</Amend>
<Amend>Pozmeňujúci návrh		<NumAm>2</NumAm>
<DocAmend>Návrh nariadenia</DocAmend>
<Article>Odôvodnenie 10</Article>
	

	Text predložený Komisiou
	Pozmeňujúci návrh

	(10)	Podpora Únie by mala prispieť k zabezpečeniu konzistentnosti, súdržnosti, synergií a komplementárnosti medzi vnútornými a vonkajšími politikami Únie. Je potrebná väčšia súdržnosť medzi migračnou, azylovou, návratovou a vonkajšou politikou a je dôležité zabezpečiť, aby vonkajšia pomoc Únie a podpora Únie podľa tohto nariadenia prispievali ku koordinovanému, k celostnému a štruktúrovanému prístupu k migrácii a prinášali maximalizáciu synergií a zvýšenie pákového efektu. Podpora Únie podľa tohto nariadenia môže v riadne odôvodnených prípadoch zahŕňať aj podporu príslušných zdrojov delegácií EÚ a vo fáze programovania a vykonávania sa môže koordinovať medzi členskými štátmi a Komisiou.
	(10)	Podpora Únie by mala prispieť k zabezpečeniu konzistentnosti, súdržnosti, synergií a komplementárnosti medzi vnútornými a vonkajšími politikami Únie. Je dôležité, aby Komisia zabezpečila koordináciu s inými príslušnými fondmi EÚ, ako je Fond pre azyl, migráciu a integráciu a Fond pre vnútornú bezpečnosť, s cieľom maximalizovať vplyv financovania EÚ a zabrániť duplicite. Je potrebná väčšia súdržnosť medzi migračnou, azylovou, návratovou a vonkajšou politikou a je dôležité zabezpečiť, aby vonkajšia pomoc Únie a podpora Únie podľa tohto nariadenia prispievali ku koordinovanému, k celostnému a štruktúrovanému prístupu k migrácii a prinášali maximalizáciu synergií a zvýšenie pákového efektu v snahe o zmysluplnú a na výsledky orientovanú spoluprácu s tretími krajinami a príslušnými zainteresovanými stranami. Podpora Únie podľa tohto nariadenia môže v riadne odôvodnených prípadoch zahŕňať akcie vykonávané v tretích krajinách vrátane podpory príslušných zdrojov delegácií EÚ a vo fáze programovania a vykonávania sa môže koordinovať medzi členskými štátmi a Komisiou.


Or. <Original>{EN}en</Original>
</Amend>
<Amend>Pozmeňujúci návrh		<NumAm>3</NumAm>
<DocAmend>Návrh nariadenia</DocAmend>
<Article>Odôvodnenie 12</Article>
	

	Text predložený Komisiou
	Pozmeňujúci návrh

	(12)	Vzhľadom na to, že výzvy v oblasti riadenia hraníc a vízovej politiky sa neustále vyvíjajú, je potrebné prispôsobiť prideľovanie podpory Únie zmenám priorít riadenia vonkajších hraníc a vízovej politiky, a to aj vrátane zmien, ktoré vyplývajú zo zvýšeného tlaku na hraniciach, a je potrebné nasmerovať finančné prostriedky na priority s najvyššou pridanou hodnotou Únie. S cieľom reagovať na naliehavé potreby a zmeny v politike a prioritách Únie a nasmerovať financovanie na opatrenia s vysokou pridanou hodnotou Únie by sa časť podpory Únie mala realizovať v rámci priameho, zdieľaného a nepriameho riadenia prostredníctvom Nástroja EÚ zriadeného podľa nariadenia (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť. Nástroj EÚ ponúka flexibilitu pri riadení podpory Únie a v prípade zdieľaného riadenia by sa mal implementovať prostredníctvom plánov národného a regionálneho partnerstva členských štátov.
	(12)	Vzhľadom na to, že výzvy v oblasti riadenia hraníc a vízovej politiky sa neustále vyvíjajú, je potrebné prispôsobiť prideľovanie podpory Únie zmenám priorít riadenia vonkajších hraníc a vízovej politiky, a to aj vrátane zmien, ktoré vyplývajú zo zvýšeného tlaku na hraniciach, a je potrebné nasmerovať finančné prostriedky na priority s najvyššou pridanou hodnotou Únie. S cieľom reagovať na naliehavé potreby a zmeny v politike a prioritách Únie a nasmerovať financovanie na opatrenia s vysokou pridanou hodnotou Únie by sa časť podpory Únie mala realizovať v rámci priameho, zdieľaného a nepriameho riadenia prostredníctvom Nástroja EÚ zriadeného podľa nariadenia (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť. Na účely takéhoto stanovenia priorít by sa naliehavé potreby a prioritné výzvy mali identifikovať na základe monitorovacích mechanizmov a nástrojov na úrovni Únie vrátane schengenských hodnotení, posúdenia zraniteľnosti vypracovaného agentúrou Frontex a príslušných analýz príslušných orgánov, úradov a agentúr Únie v rámci ich mandátov. Nástroj EÚ ponúka flexibilitu pri riadení podpory Únie a v prípade zdieľaného riadenia by sa mal implementovať prostredníctvom plánov národného a regionálneho partnerstva členských štátov. Takouto flexibilitou by sa malo zabezpečiť, aby sa podpora mohla rýchlo nasmerovať na opatrenia posilňujúce okamžitú operačnú kapacitu, najmä na najohrozenejších úsekoch vonkajších hraníc, a na investície s merateľným a trvalým vplyvom na bezpečnosť, procesnú efektívnosť a odolnosť schengenského priestoru.


Or. <Original>{EN}en</Original>
</Amend>
<Amend>Pozmeňujúci návrh		<NumAm>4</NumAm>
<DocAmend>Návrh nariadenia</DocAmend>
<Article>Odôvodnenie 13</Article>
	

	Text predložený Komisiou
	Pozmeňujúci návrh

	(13)	Komisia a členské štáty by mali zabezpečiť, aby sa pri vykonávaní opatrení alebo riešení výziev v súvislosti s riadením migrácie, kontrolou a riadením hraníc a vnútornou bezpečnosťou zohľadňovali znalosti a skúsenosti orgánov, úradov a agentúr Únie. Vo vhodných prípadoch by Komisia mala mať aj možnosť zapojiť príslušné orgány, úrady a agentúry Únie do činností zameraných na zabezpečenie toho, aby opatrenia podporované z podpory Únie boli v súlade s príslušným acquis Únie a dohodnutými prioritami Únie.
	(13)	Komisia a členské štáty by mali zabezpečiť, aby sa pri vykonávaní opatrení alebo riešení výziev v súvislosti s riadením migrácie, kontrolou a riadením hraníc a vnútornou bezpečnosťou zohľadňovali znalosti a skúsenosti orgánov, úradov a agentúr Únie, a to aj plným využívaním ich operačných a analytických kapacít a zabezpečením účinnej koordinácie a výmeny informácií s týmito orgánmi, úradmi a agentúrami. Vo vhodných prípadoch by Komisia mala mať aj možnosť zapojiť príslušné orgány, úrady a agentúry Únie do činností zameraných na zabezpečenie toho, aby opatrenia podporované z podpory Únie boli v súlade s príslušným acquis Únie a dohodnutými prioritami Únie.


Or. <Original>{EN}en</Original>
</Amend>
<Amend>Pozmeňujúci návrh		<NumAm>5</NumAm>
<DocAmend>Návrh nariadenia</DocAmend>
<Article>Odôvodnenie 16</Article>
	

	Text predložený Komisiou
	Pozmeňujúci návrh

	(16)	Podpora Únie by mala prispieť k modernizácii procesu spracúvania žiadostí o víza a k zlepšeniu jeho efektívnosti, pokiaľ ide o odhaľovanie a posudzovanie bezpečnostných rizík a rizík neoprávnenej migrácie, a zabezpečiť účinné vykonávanie vízového kódexu. Konkrétne by mala podpora Únie prispieť k digitalizácii procesu spracúvania žiadostí o víza, aby bolo možné zabezpečiť rýchle, bezpečné a klientsky ústretové konanie o udelení víza, z ktorého budú mať prospech tak žiadatelia o víza, ako aj konzulárne úrady. Podpora Únie by mala slúžiť aj na zlepšenie služieb pre žiadateľov o víza, a to aj prostredníctvom zlepšenia dostupnosti konzulárnych služieb na celom svete.
	(Netýka sa slovenskej verzie.)	     


Or. <Original>{EN}en</Original>
</Amend>
<Amend>Pozmeňujúci návrh		<NumAm>6</NumAm>
<DocAmend>Návrh nariadenia</DocAmend>
<Article>Odôvodnenie 17</Article>
	

	Text predložený Komisiou
	Pozmeňujúci návrh

	17.	Členské štáty môžu pri implementácii podpory Únie vychádzať zo zásady partnerstva, aby sa zabezpečila kontinuita prístupu k riadeniu.
	17.	Členské štáty môžu pri implementácii podpory Únie vychádzať zo zásady partnerstva, aby sa zabezpečila kontinuita prístupu k riadeniu, a to aj zabezpečením primeraného zapojenia regionálnych a miestnych orgánov do prípravy a vykonávania plánov národného a regionálneho partnerstva členských štátov v súlade s osobitnými inštitucionálnymi rámcami.


Or. <Original>{EN}en</Original>
</Amend>
<Amend>Pozmeňujúci návrh		<NumAm>7</NumAm>
<DocAmend>Návrh nariadenia</DocAmend>
<Article>Odôvodnenie 17 a (nové)</Article>
	

	Text predložený Komisiou
	Pozmeňujúci návrh

	
	(17a)	Podpora Únie by mala prispieť k zvýšeniu účinnosti politiky návratu ako základnej zložky dobre fungujúceho systému riadenia migrácie. Mala by najmä podporovať členské štáty pri zabezpečovaní rýchlych, účinných a udržateľných návratov, a to aj prostredníctvom posilnenej spolupráce s tretími krajinami v oblasti readmisie a reintegrácie.


Or. <Original>{EN}en</Original>
</Amend>
<Amend>Pozmeňujúci návrh		<NumAm>8</NumAm>
<DocAmend>Návrh nariadenia</DocAmend>
<Article>Odôvodnenie 24 a (nové)</Article>
	

	Text predložený Komisiou
	Pozmeňujúci návrh

	
	(24a)	Ustanovenia tohto nariadenia, ako aj jeho mechanizmy správy a riadenia, musia napomáhať riadne rozhodovanie rozpočtového orgánu a primeranému parlamentnému dohľadu. Predovšetkým by sa mala v rozpočtovej nomenklatúre zohľadniť každá špecifikácia vnútornej architektúry podpory Únie pre schengenský priestor, európske integrované riadenie hraníc a spoločnú vízovú politiku, a to zavedením zodpovedajúcich rozpočtových riadkov.


Or. <Original>{EN}en</Original>
</Amend>
<Amend>Pozmeňujúci návrh		<NumAm>9</NumAm>
<DocAmend>Návrh nariadenia</DocAmend>
<Article>Odôvodnenie 24 b (nové)</Article>
	

	Text predložený Komisiou
	Pozmeňujúci návrh

	
	(24b)	Vplyv tohto nariadenia na rozpočet Únie bol posúdený1a v súlade s článkom 310 ods. 4 Zmluvy o fungovaní Európskej únie. Na jej vykonávanie by sa mali vyčleniť dostatočné finančné a ľudské zdroje, pričom by sa mal zohľadniť vplyv jej financovania na iné programy alebo politiky Únie a mala by sa zaručiť jej zlučiteľnosť s viacročným finančným rámcom, ako aj s rozpočtovými zásadami stanovenými v nariadení Európskeho parlamentu a Rady (EÚ, Euratom) 2024/25091b.

	
	__________________

	
	1a Rozpočtové posúdenie Výboru Európskeho parlamentu pre rozpočet zo 17. apríla 2026 k návrhu nariadenia Európskeho parlamentu a Rady, ktorým sa stanovuje podpora Únie pre schengenský priestor, európske integrované riadenie hraníc a spoločnú vízovú politiku na roky 2028 až 2034 (COM(2025)0541).

	
	1b Nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj).


Or. <Original>{EN}en</Original>
</Amend>
<Amend>Pozmeňujúci návrh		<NumAm>10</NumAm>
<DocAmend>Návrh nariadenia</DocAmend>
<Article>Článok 1 – odsek 2 a (nový)</Article>
	

	Text predložený Komisiou
	Pozmeňujúci návrh

	
	Táto podpora Únie je vyňatá z uplatňovania horizontálnych zásad uvedených v článkoch 5, 6 a 7 nariadenia (EÚ) xxxx/xxx (nariadenie o výkonnosti).


Or. <Original>{EN}en</Original>
</Amend>
<Amend>Pozmeňujúci návrh		<NumAm>11</NumAm>
<DocAmend>Návrh nariadenia</DocAmend>
<Article>Článok 1 – odsek 2 b (nový)</Article>
	

	Text predložený Komisiou
	Pozmeňujúci návrh

	
	Výdavky financované z tejto podpory Únie sú vylúčené zo základu cieľovej hodnoty výdavkov v oblasti klímy a životného prostredia, ktorá je vymedzená v článku 4 nariadenia (EÚ) xxxx/xxx (nariadenie o výkonnosti).


Or. <Original>{EN}en</Original>
</Amend>
<Amend>Pozmeňujúci návrh		<NumAm>12</NumAm>
<DocAmend>Návrh nariadenia</DocAmend>
<Article>Článok 3 – odsek 1 – pododsek 1 – písmeno b</Article>
	

	Text predložený Komisiou
	Pozmeňujúci návrh

	b)	podpora účinného európskeho integrovaného riadenia hraníc na vonkajších hraniciach, ktoré vykonáva európska pohraničná a pobrežná stráž v rámci spoločnej zodpovednosti Európskej agentúry pre pohraničnú a pobrežnú stráž a vnútroštátnych orgánov zodpovedných za riadenie hraníc, a to aj pomocou inovatívnych metód a nových technológií, v záujme uľahčenia legitímneho prekračovania hraníc, predchádzania nelegálnemu prisťahovalectvu a cezhraničnej trestnej činnosti a ich odhaľovania, ako aj predchádzania inštrumentalizácii a účelovému zneužívaniu neoprávnenej migrácie a ich odhaľovania, a aj v záujme prispievania k efektívnym návratom;
	b)	podpora účinného európskeho integrovaného riadenia hraníc na vonkajších hraniciach, ktoré vykonáva európska pohraničná a pobrežná stráž v rámci spoločnej zodpovednosti Európskej agentúry pre pohraničnú a pobrežnú stráž a vnútroštátnych orgánov zodpovedných za riadenie hraníc, a to aj pomocou inovatívnych metód a nových technológií, v záujme uľahčenia legitímneho prekračovania hraníc, predchádzania nelegálnemu prisťahovalectvu a cezhraničnej trestnej činnosti a ich odhaľovania, ako aj predchádzania inštrumentalizácii a účelovému zneužívaniu neoprávnenej migrácie a ich odhaľovania a iným hybridným hrozbám, a aj v záujme prispievania k efektívnym návratom;


Or. <Original>{EN}en</Original>
</Amend>
<Amend>Pozmeňujúci návrh		<NumAm>13</NumAm>
<DocAmend>Návrh nariadenia</DocAmend>
<Article>Článok 3 – odsek 3</Article>
	

	Text predložený Komisiou
	Pozmeňujúci návrh

	3.	Členské štáty zabezpečia, aby medzi priority ich plánov národných a regionálnych partnerstiev boli zahrnuté akcie na dosiahnutie každého z cieľov podpory Únie podľa tohto nariadenia a aby prideľovanie zdrojov na jednotlivé ciele bolo primerané vzhľadom na identifikované výzvy a potreby.
	3.	Členské štáty zabezpečia, aby medzi priority ich plánov národných a regionálnych partnerstiev boli zahrnuté akcie na dosiahnutie každého z cieľov podpory Únie podľa tohto nariadenia a aby prideľovanie zdrojov na jednotlivé ciele bolo primerané vzhľadom na identifikované výzvy a potreby vrátane úrovne expozície úsekov vonkajších hraníc, prevádzkového zaťaženia príslušných orgánov, bezpečnostných rizík a potreby zabezpečiť udržateľnú kapacitu v priebehu času.


Or. <Original>{EN}en</Original>
</Amend>
<Amend>Pozmeňujúci návrh		<NumAm>14</NumAm>
<DocAmend>Návrh nariadenia</DocAmend>
<Article>Článok 3 a (nový)</Article>
	

	Text predložený Komisiou
	Pozmeňujúci návrh

	
	Článok 3a

	
	Špecifické ciele podpory Únie pre schengenský priestor, európske integrované riadenie hraníc na vonkajších hraniciach a spoločnú vízovú politiku

	
	1.	V rámci cieľa uvedeného v článku 3 ods. 1 písm. a) podpora Únie prispieva k dobrému fungovaniu schengenského priestoru a cezhraničnej spolupráci, a to aj podporou:

	
	a)	vykonávania odporúčaní vyplývajúcich zo schengenských hodnotení a monitorovacích mechanizmov a opatrení na riešenie nedostatkov ovplyvňujúcich uplatňovanie schengenského acquis;

	
	b)	opatrení na podporu jednotného, účinného a včasného uplatňovania schengenského acquis v oblastiach, na ktoré sa vzťahuje toto nariadenie;

	
	c)	prípravné, monitorovacie, administratívne a technické činnosti potrebné na posilnenie správy schengenského priestoru vrátane činností na podporu hodnotiacich a monitorovacích mechanizmov;

	
	d)	akcie na podporu zberu, výmeny a využívania informácií, analýzy rizík a situačnej informovanosti, ak sú potrebné na riadne fungovanie schengenského priestoru;

	
	e)	opatrenia na podporu vykonávania, monitorovania a hodnotenia priorít Únie relevantných pre fungovanie schengenského priestoru.

	
	2.	V rámci cieľa uvedeného v článku 3 ods. 1 písm. b) podpora Únie prispieva k európskemu integrovanému riadeniu hraníc na vonkajších hraniciach, a to aj podporou:

	
	a)	obstarávania, údržby a modernizácie technických dopravných prostriedkov, systémov dozoru, komunikačných systémov a informačných a komunikačných technológií potrebných na účinné a bezpečné riadenie hraníc;

	
	b)	rozvoja, výstavby, adaptácie, údržby a modernizácie infraštruktúry a zariadení, ako aj obstarávania, údržby a modernizácie vybavenia na hraničných priechodoch a pozdĺž vonkajších hraníc vrátane pevných, mobilných a nasaditeľných prostriedkov potrebných na vykonávanie hraničných kontrol, operácií dozoru a súvisiacich postupov vykonávaných v súlade s právom Únie;

	
	c)	zriadenia, prevádzky, údržby, modernizácie a interoperability rozsiahlych informačných systémov podporujúcich riadenie hraníc vrátane akcií podporujúcich kvalitu údajov, kybernetickú bezpečnosť, pripravenosť systému a výkon práv dotknutých osôb;

	
	d)	odbornej prípravy, budovania kapacít, výmeny najlepších postupov a vypracovania spoločných noriem pre príslušníkov pohraničnej stráže a iné orgány vykonávajúce funkcie riadenia hraníc;

	
	e)	opatrení na posilnenie spolupráce a koordinácie medzi členskými štátmi a s príslušnými orgánmi, úradmi a agentúrami Únie vrátane Európskej agentúry pre pohraničnú a pobrežnú stráž, agentúry eu-LISA a iných príslušných orgánov, úradov a agentúr Únie;

	
	f)	akcií podporujúcich európsku pohraničnú a pobrežnú stráž vrátane rozvoja spôsobilostí, spoločného budovania kapacít, spoločného obstarávania, stanovenia spoločných noriem, registrácie vybavenia alebo jeho sprístupnenia v rezerve technického vybavenia Európskej agentúry pre pohraničnú a pobrežnú stráž a opatrení na riešenie odporúčaní vyplývajúcich z posúdení zraniteľnosti;

	
	g)	akcií podporujúcich vývoj, prevádzku a používanie systému EUROSUR a iných nástrojov, ktoré prispievajú k hraničnému dozoru, situačnej informovanosti, analýze rizík a výmene informácií;

	
	h)	akcií podporujúcich preverovanie a konania na hraniciach na vonkajších hraniciach vrátane operačných a technických činností, vybavenia, zariadení, odbornej prípravy, koordinácie a činností nezávislých monitorovacích mechanizmov stanovených v práve Únie;

	
	i)	vývoja a zavádzania inovačných metód a nových technológií na podporu európskeho integrovaného riadenia hraníc.

	
	3.	V rámci cieľa uvedeného v článku 3 ods. 1 písm. c) podpora Únie prispieva k spoločnej vízovej politike, a to aj podporou:

	
	a)	digitalizácie spracúvania žiadostí o víza a modernizácie konzulárnych služieb s cieľom zaistiť bezpečné, efektívne a dostupné postupy pre žiadateľov o víza;

	
	b)	rozvoja, modernizácie, údržby a prevádzky infraštruktúry, zariadení, bezpečnostných opatrení, prevádzkového vybavenia a systémov IKT potrebných na spracovanie žiadostí o víza a konzulárnu spoluprácu;

	
	c)	konzulárnej spolupráce, konzulárneho pokrytia, bezpečnosti dokladov a spolupráce medzi členskými štátmi pri spracúvaní žiadostí o víza;

	
	d)	nasadenia, odbornej prípravy a budovania kapacít konzulárnych a iných pracovníkov, ktorí prispievajú k spoločnej vízovej politike;

	
	e)	podpory členských štátov pri vydávaní víz v súlade s acquis Únie vrátane prípadných víz s obmedzenou územnou platnosťou;

	
	f)	opatrení na riešenie odporúčaní vyplývajúcich zo schengenských hodnotení v oblasti spoločnej vízovej politiky;

	
	g)	zriadenia, prevádzky, údržby, modernizácie a interoperability rozsiahlych informačných systémov podporujúcich spoločnú vízovú politiku vrátane vízového informačného systému a súvisiacej komunikačnej infraštruktúry;

	
	h)	akcií na zvýšenie kvality údajov v informačných a komunikačných systémoch súvisiacich s vízami a na zlepšenie uplatňovania práv dotknutých osôb;

	
	i)	štúdií, pilotných projektov, výmeny najlepších postupov, monitorovania, hodnotenia, štatistických nástrojov a inovačných metód alebo technológií, ktoré prispievajú k vykonávaniu a modernizácii spoločnej vízovej politiky.

	
	4.	Podpora Únie sa môže vzťahovať aj na prevádzkovú podporu vrátane oprávnených nákladov na zamestnancov, komunikačné činnosti, technickú pomoc a iné prípravné, administratívne, monitorovacie, kontrolné alebo hodnotiace činnosti potrebné na vykonávanie cieľov stanovených v článku 3 vrátane nákladov potrebných na zachovanie operačnej pripravenosti.

	
	5.	Kategórie akcií a opatrení uvedené v tomto článku nie sú úplné a nie sú nimi dotknuté pravidlá oprávnenosti, spôsoby vykonávania, výkonnostný rámec a programovacie opatrenia stanovené v nariadení (EÚ) [...], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, a v nariadení (EÚ) xxxx/xxx (nariadenie o výkonnosti).


Or. <Original>{EN}en</Original>
</Amend>
<Amend>Pozmeňujúci návrh		<NumAm>15</NumAm>
<DocAmend>Návrh nariadenia</DocAmend>
<Article>Článok 3 b (nový)</Article>
	

	Text predložený Komisiou
	Pozmeňujúci návrh

	
	Článok 3b

	
	Podpora Únie poskytovaná na akcie v tretích krajinách alebo vo vzťahu k tretím krajinám

	
	Podporu Únie možno poskytovať na akcie v tretích krajinách alebo vo vzťahu k tretím krajinám za predpokladu, že uvedené akcie prispievajú k cieľom stanoveným v článku 3 tohto nariadenia a dopĺňajú akcie v tretích krajinách podporované nariadením (EÚ) [Fond Globálna Európa]. Takéto akcie slúžia záujmom vnútorných politík Únie a musia byť v súlade s činnosťami vykonávanými v rámci Únie.


Or. <Original>{EN}en</Original>
</Amend>
<Amend>Pozmeňujúci návrh		<NumAm>16</NumAm>
<DocAmend>Návrh nariadenia</DocAmend>
<Article>Článok 4 – odsek 1</Article>
	

	Text predložený Komisiou
	Pozmeňujúci návrh

	1.	Orientačné finančné krytie na plnenie cieľov stanovených v článku 3 na roky 2028 až 2034 sa stanovuje na úrovni 15 396 750 000 EUR v bežných cenách. Implementuje sa v súlade s horizontálnymi pravidlami pre plány národných a regionálnych partnerstiev stanovenými v nariadení (EÚ) [...], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť.
	1.	Orientačné finančné krytie na plnenie cieľov stanovených v článku 3 sa na roky 2028 až 2034 stanovuje na ... [uveďte údaj z predbežnej správy o návrhu viacročného finančného rámca na roky 2028 – 2034 (2025/0571R(APP))] v bežných cenách a cenách z roku 2025. Implementuje sa v súlade s horizontálnymi pravidlami pre plány národných a regionálnych partnerstiev stanovenými v nariadení (EÚ) [...], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť.


Or. <Original>{EN}en</Original>
</Amend>
<Amend>Pozmeňujúci návrh		<NumAm>17</NumAm>
<DocAmend>Návrh nariadenia</DocAmend>
<Article>Článok 4 – odsek 3 a (nový)</Article>
	

	Text predložený Komisiou
	Pozmeňujúci návrh

	
	3a)	Pri plnení rozpočtových prostriedkov uvedených v odseku 3 prostredníctvom nástroja EÚ Komisia pri stanovovaní priorít pre podporu Únie v rámci nástroja EÚ zohľadňuje naliehavé potreby a prioritné výzvy, ktoré majú vplyv na ciele stanovené v článku 3 a ktoré boli identifikované na základe monitorovacích mechanizmov a nástrojov na úrovni Únie vrátane schengenských hodnotení, posúdenia zraniteľnosti agentúry Frontex a príslušných analýz príslušných orgánov, úradov a agentúr Únie v rámci ich mandátov.


Or. <Original>{EN}en</Original>
</Amend></RepeatBlock-Amend>




<PathFdR>PR\1343373SK.docx</PathFdR>		PE<NoPE>788.793</NoPE><Version>v01-00</Version>
SK	Zjednotení v rozmanitosti	SK
PE<NoPE>788.793</NoPE><Version>v01-00</Version>	2/22	<PathFdR>PR\1343373SK.docx</PathFdR>
SK
<PathFdR>PR\1343373SK.docx</PathFdR>	21/22	PE<NoPE>788.793</NoPE><Version>v01-00</Version>
		SK
[bookmark: _Toc231380014]DÔVODOVÁ SPRÁVA
Komisia 16. júla 2025 predložila návrhy troch programov, ktoré nadväzujú na súčasné fondy v oblasti vnútorných vecí (AMIF, BMVI a ISF), spolu s horizontálnym Fond pre národné a regionálne partnerstvá[footnoteRef:2] (NRP) [tzv. Fond pre NRP]. Tento návrh na nariadenie, ktorým sa stanovuje podpora Únie pre schengenský priestor, európske integrované riadenie hraníc a spoločnú vízovú politiku na roky 2028 až 2034, je súčasťou tohto balíka[footnoteRef:3]. V návrhu Komisie sa predpokladá rozpočet vo výške 15,4 miliardy EUR na roky 2028 až 2034.  [2:  Návrh nariadenia, ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť na roky 2028 – 2034 a ktorým sa mení nariadenie (EÚ) 2023/955 a nariadenie (EÚ, Euratom) 2024/2509 (2025/0240 (COD)) (návrh o pláne NRPP).]  [3:  Spolu s návrhom nariadenia, ktorým sa stanovuje podpora EÚ v oblasti azylu, migrácie a integrácie) a s návrhom nariadenia, ktorým sa stanovuje podpora Únie v oblasti vnútornej bezpečnosti)] 


Podľa Komisie má štruktúra a prístup viacročného finančného rámca na roky 2028 – 2034 (VFR na roky 2028 – 2034) poskytnúť Únii modernizovaný rozpočet, prepracovaný tak, aby sa zabezpečila flexibilita a zjednodušenie, a prispôsobený miestnym potrebám. Z tohto hľadiska znamená flexibilita „agilnejší rozpočet, ktorý spája stabilitu a predvídateľnosť s väčšou štrukturálnou schopnosťou prispôsobiť sa vyvíjajúcim sa potrebám a prioritám“[footnoteRef:4]; zatiaľ čo zjednodušenie znamená „zjednodušenie a harmonizáciu pravidiel a postupov prístupu k finančným prostriedkom EÚ“, uľahčenie prístupu príjemcov k finančným prostriedkom EÚ a „jednoduchšiu štruktúru s menším počtom programov, čím sa zníži administratívna záťaž“. [4:  Dynamický rozpočet EÚ pre priority budúcnosti - viacročný finančný rámec na roky 2028 – 2034 (COM(2025) 570 final).] 


Fond NRP je kľúčovým prvkom tejto revidovanej architektúry. Európsky parlament vo svojej pozícii k navrhovanému VFR na roky 2028 – 2034 zdôraznil, že navrhovaná úroveň financovania nezodpovedá strategickým ambíciám Únie ani rozsahu výziev, ktorým čelí Európa, od bezpečnosti, obrany a riadenia migrácie až po hospodársku a technologickú konkurencieschopnosť. Zdôraznil tiež, že flexibilitu a zjednodušenie musia sprevádzať primerané zdroje a schopnosť dosahovať konkrétne výsledky. Je to obzvlášť dôležité vzhľadom na to, že fond NRP spája politiku súdržnosti, spoločnú poľnohospodársku politiku a rybársku politiku, ale aj politiky v oblasti vnútorných vecí vrátane migrácie, azylu, riadenia hraníc, schengenského rámca, víz a vnútornej bezpečnosti. Fond sa má vykonávať buď prostredníctvom plánov NRP, ktoré vypracúvajú samotné členské štáty, posudzuje ich Komisia a prijíma ich Rada, alebo prostredníctvom nástroja EÚ, ktorý by mal dopĺňať vykonávanie na vnútroštátnej a regionálnej úrovni a podporovať nadnárodné a inovačné projekty. 

Medzi týmto návrhom a fondom NRP teda existuje úzke prepojenie. Hoci sa v tomto návrhu určuje finančné krytie a politické ciele, jeho vykonávanie patrí do rámca fondu NRP. Ako sa uvádza vo fonde NRP, „v nariadeniach špecifických pre jednotlivé odvetvia sa môžu stanoviť osobitné podmienky na doplnenie fondu NRP“, ale tieto podmienky „by nemali byť v rozpore“ s fondom NRP; v prípade pochybností „má prednosť“ (odôvodnenie 8). V prílohe I k návrhu NRP sa stanovuje kľúč pre finančný príspevok, ktorý má každý členský štát k dispozícii na vykonávanie svojho príslušného plánu NRP. Návrh takisto umožňuje členským štátom zmeniť svoj plán a požiadať o prerozdelenie časti súm medzi tri nástroje v oblasti vnútorných vecí.

Keďže nie všetky členské štáty sú zapojené rovnakou mierou do všetkých oblastí politiky Únie (tzv. variabilná geometria), uvedené tri nástroje v oblasti vnútorných vecí neboli začlenené do Fondu pre NRP, ale boli predložené spolu s nariadením o tomto fonde. Krajiny pridružené k schengenskému priestoru doň majú byť zapojené prostredníctvom finančných príspevkov dohodnutých v dvojstranných dohodách s EÚ. 

Cieľom tohto návrhu je poskytnúť cielené a flexibilné finančné prostriedky Únie na podporu členských štátov pri účinnom vykonávaní, uplatňovaní a ďalšom rozvoji schengenského rámca, európskeho integrovaného riadenia hraníc a úloh súvisiacich s vízami, ktoré prispievajú k celkovej bezpečnosti a riadnemu fungovaniu schengenského priestoru. Na tento účel podporuje opatrenia zamerané na posilnenie kapacít hraničného dozoru, zlepšenie interoperability a digitalizácie, zvýšenie situačnej informovanosti, uľahčenie konaní o udelení víza a zabezpečenie dodržiavania povinností v oblasti základných práv vo všetkých súvisiacich činnostiach. 

Návrh vychádza z existujúcej štruktúry zriadenej v rámci Nástroja finančnej podpory na riadenie hraníc a vízovú politiku (BMVI)[footnoteRef:5] a súvisiacich nástrojoch Únie, pričom sa v ňom zohľadňuje nová operačná realita a technologický vývoj. Jeho cieľom je zabezpečiť kontinuitu podpory a zároveň posilniť schopnosť Únie reagovať na vznikajúce výzvy ovplyvňujúce fungovanie schengenského priestoru, európske integrované riadenie hraníc a vízovú politiku EÚ. Hoci návrh úzko súvisí s pokračujúcou implementáciou a vývojom rozsiahlych informačných systémov Únie a architektúry interoperability vrátane systému vstup/výstup (EES), Európskeho systému pre cestovné informácie a povolenia (ETIAS), vízového informačného systému (VIS), Schengenského informačného systému (SIS) a systému Eurodac, dopĺňa aj vykonávanie príslušných častí Paktu o migrácii a azyle (nariadenie o preverovaní). [5:  Nariadenie Európskeho parlamentu a Rady (EÚ) 2021/1148 zo 7. júla 2021, ktorým sa ako súčasť Fondu pre integrované riadenie hraníc zriaďuje Nástroj finančnej podpory na riadenie hraníc a vízovú politiku.] 


Tromi ďalšími prvkami návrhu sú finančné prostriedky pridelené Litve na osobitný tranzitný režim, poskytnutie zdrojov na prevádzkové náklady členských štátov na Európsky systém pre cestovné informácie a povolenia (ETIAS) a pravidlá týkajúce sa finančných príspevkov do ročnej rezervy solidarity v súlade s nariadením (EÚ) 2024/1351[footnoteRef:6]. [6:  Nariadenie (EÚ) 2024/1351 o riadení azylu a migrácie, o zmene nariadení (EÚ) 2021/1147 a (EÚ) 2021/1060 a o zrušení nariadenia (EÚ) č. 604/2013.] 


V tejto súvislosti spravodajca víta zvýšenie podpory Únie pre migráciu, riadenie hraníc a vnútornú bezpečnosť v rámci navrhovaného VFR na roky 2028 – 2034, pričom celkové rozpočtové prostriedky pridelené na tieto oblasti sú trikrát vyššie ako v súčasnom VFR.

Spravodajca sa domnieva, že nariadenie by malo členským štátom poskytnúť väčšiu jasnosť a usmernenia, pokiaľ ide o kategórie činností a opatrení, ktoré možno v rámci nástroja podporiť. Pri zachovaní flexibility novej architektúry by sa v nariadení mal stanoviť neúplný zoznam kategórií podpory spojených s každým z jeho špecifických cieľov: riadne fungovanie schengenského priestoru, európskeho integrovaného riadenia hraníc na vonkajších hraniciach a spoločnej vízovej politiky. Tým by sa zabezpečila väčšia právna a politická zrozumiteľnosť pre druhy plánovanej podpory a zároveň by sa zabránilo príliš normatívnemu alebo uzavretému zoznamu oprávnených akcií, ktoré by oslabili potrebnú flexibilitu v rámci novej štruktúry. 

Spravodajca sa tiež domnieva, že flexibilita, ktorú poskytuje nástroj EÚ, by sa mala riadiť objektívnymi potrebami a jasnou pridanou hodnotou Únie. Pri stanovovaní priorít podpory Únie v rámci nástroja EÚ by preto Komisia mala zohľadniť naliehavé potreby a prioritné výzvy identifikované prostredníctvom monitorovacích mechanizmov a nástrojov na úrovni Únie vrátane schengenských hodnotení, posúdenia zraniteľnosti agentúrou Frontex a príslušných analýz príslušných orgánov, úradov a agentúr Únie v rámci ich príslušných mandátov. Pomohlo by to zabezpečiť, aby sa flexibilita neuplatňovala netransparentným spôsobom, ale aby sa riadila stanovením priorít a operačnými potrebami založenými na dôkazoch.

